open-index/open-wikipedia-markdown huggingface dataset:
ვალერიან ვაშაკიძე (რევოლუციონერი)

**ვალერიან ათანასეს ძე ვაშაკიძე** (ფსევდონიმი — *ლაზი*) (დ. 5 დეკემბერი, 1882, სოფ. დიდი ჯიხაიში, — გ. 1938) — ქართველი რევოლუციონერი, ბოლშევიკი.

## ბიოგრაფია
მუშაობდა ამიერკავკასიის რკინიგზის მთავარ სახელოსნოში. 1905-1907 წლებში მონაწილეობდა რევოლუციურ მოძრაობაში. რეაქციის (1908-1910) დროს იყო თბილისის ბოლშევიკური კომიტეტის წევრი. იბრძოდა მენშევიკების წინააღმდეგ. 1911 წელს დააპატიმრეს და ჩასვეს მეტეხის ციხეში. 1913 წელს გადაასახლეს ირკუტსკის გუბერნიაში, საიდანაც 1915 წელს გაიქცა; არალეგალურად მუშაობდა ირკუტსკის მაღაროს მუშებში, მონაწილეობდა ჩერემხოვოს მუშათა დეპუტატების საბჭოს შექმნაში. 1917 წელს დაბრუნდა თბილისში, სადაც აირჩიეს ამიერკავკასიის რკინიგზელთა პროფკავშირის ცკ-ის, 1918 წელს რსდმპ(ბ) თბილისის საგუბერნიო კომიტეტის, 1919 წელს რკპ(ბ) ქუთაისის საგუბერნიო კომიტეტის წევრად. 1920 წელს იყო კომინტერნის II კონგრესის დელეგატი საქართველოდან. საქართველოში საბჭოთა ხელისუფლების გამარჯვების შემდეგ ხელმძღვანელი თანამდებობები ეკავა. იყო ამიერკავკასიის სფსრ და საქართველოს სსრ ცაკის წევრი, საქართველოს სსრ სოციალური უზრუნველყოფის სახალხო კომისარი. 1937 წლის რეპრესიების დროს დააპატიმრეს. გარდაიცვალა დაკითხვის დროს.

## ლიტერატურა
## რესურსები ინტერნეტში
* Вашакидзе Валериан Афанасьевич / Деятели революционного движения в России : Био-библиографический словарь : От предшественников декабристов до падения царизма / Под ред. Вл. Виленского-Сибирякова, Феликса Кона, А. А. Шилова [и др.] ; Т. 5 : Социал-демократы. 1880-1904 : Вып. 2 : В - Гм / Составлен Э. А. Корольчук, Ш. М. Левиным ; Под ред. В. И. Невского. - 1933.

კატეგორია:ქართველი რევოლუციონერები
კატეგორია:გარდაცვლილი 1938
კატეგორია:დაბადებული 1882
ვ
კატეგორია:ქართველი ბოლშევიკები
კატეგორია:საბჭოთა კავშირის რეპრესიების მსხვერპლნი საქართველოში
ალექსანდრე ანდრონოვი

**ალექსანდრე ალექსანდრეს ძე ანდრონოვი** (; დ. , მოსკოვი — გ. 31 ოქტომბერი, 1952) — საბჭოთა ფიზიკოსი, სსრკ-ის მენიერებათა აკადემიის აკადემიკოსი (1946). დაამთავრა მოსკოვის უნივერსიტეტი. 1931 წლიდან იყო გორკის უნივერსიტეტის პროფესორი. მისი მეცნიერული შრომები ეხება რხევათა თეორიას. 

## ხსოვნა
მის პატივსაცემად, მთვარის ერთ-ერთ კრატერს დაარქვეს ანდრონოვი.

## ლიტერატურა 
## სქოლიო
კატეგორია:საბჭოთა ფიზიკოსები
კატეგორია:წითელი ვარსკვლავის ორდენის კავალრები
კატეგორია:მოსკოვში დაბადებულები
ნიკოლოზ ანდრუსოვი

**ნიკოლოზ ანდრუსოვი** (დ. 7 დეკემბერი, 1861, ოდესა — გ. 27 აპრილი, 1924, პრაღა) — რუსი გეოლოგი და პალეონტოლოგი, პალეოეკოლოგიის ერთ-ერთი ფუძემდებელი. 1884 წელს დაამთავრა ნოვოროსიის უნივერსიტეტი. დაიცვა დისერტაცია „ევრაზიის ნამარხი და ცოცხალი დრეისენსიდები“. იყო სანქტ-პეტერბურგის, იურიევის და კიევის უნივესიტეტების პროფესორი. იმოგზაურა აფხაზეთში, იკვლევდა ღალიძგასა და დუაბის ხეობების პლიოცენურ ნალექებს.

## ლიტერატურა 
კატეგორია:რუსი პალეონტოლოგები
კატეგორია:დაბადებული 1861
კატეგორია:დაბადებული 7 დეკემბერი
კატეგორია:გარდაცვლილი 27 აპრილი
კატეგორია:გარდაცვლილი 1924
კატეგორია:XIX საუკუნის რუსი მეცნიერები
ანდხოი

**ანდხოი** — ქალაქი ავღანეთის ჩრდილოეთში, თურქმენეთის საზღვართან. ჰერათის, ქერქისა და ქაბულის დამაკავშირებელი საავტომობილო გზატკეცილების კვანძი. 

## სქოლიო
კატეგორია:ავღანეთის ქალაქები
იასუჰირო კოჯიმა

**იასუჰირო კოჯიმა** (: დ. 18 თებერვალი, 1976, ავარა, ფუკუის პრეფექტურა, იაპონია) — იაპონელი ენათმეცნიერი, ქართველოლოგი, კავკასიოლოგი და მთარგმენლი. ტოკიოს უცხო ენების უნივერსიტეტის ლექტორი. იაპონიის საელჩოს ატაშე საქართველოში 2008–2018 წლებში.

## ბიოგრაფია 
დაიაბადა 1976 წლის 18 თებერვალს ქალაქ ავარაში, ფუკუის პრეფექტურაში. 1994–1998 წლებში სწავლობდა ტოკიოს უნივერსიტეტში ზოგადი ენათმეცნიერების განხრით; 1998–2006 წლებში ამავე უნივერსიტეტის აპირანტურაში.

იასუჰირო კოჯიმა ქართული ენით ტოკიოს უნივერსიტეტში სწავლის პერიოდში დაინტერესდა და ჰ. არონსონის ქართული ენის თვითმასწავლებლის (ინგლისურ ენაზე) მეშვეობით ეუფლებოდა ქართულ ენას. შემდეგ იაპონიაში, ტოკიოსთან ახლოს გაიცნო ქართული ოჯახი, სადაც კვირაში ერთხელ დადიოდა ქართული ენის სასწავლებლად.

საქართველოში პირველად 1998 წლის ზაფხულში თვენახევრით, თსუ-ში უცხოელი სტუდენტებისთვის გამართულ სკოლაში მონაწილეობის მისაღებად ჩავიდა, მეორედ — 1999 წელს, ასევე ხანმოკლე დროით. 2002 წლამდე ივანე ჯავახიშვილის სახელობის უნივერსიტეტში ასპირანტურაში სწავლობდა კავკასიურ ენებს., სადაც ეუფლებოდა როგორც ქართულ, ასევე მეგრულ-ჭანურ და სვანურ ენებს, პარალელურად, უნივერსიტეტში სტუდენტებს იაპონურ ენას ასწავლიდა.

2013–2018 წლებში მუშაობდა იაპონიის საელჩოს ატაშედ საქართველოში.

იასუჰირო კოჯიმა იაპონიაში წლებია აქტიურად ეწევა ქართული კულტურის პოპულარიზაციას და დღემდე ტოკიოს უცხო ენათა ინსტიტუტში იაპონელებს ქართულად ენას ასწავლის.

2019 წელს მას გამორჩეული ლიტერატურული ქართული ენით მეტყველებისათვის ივანე ჯავახიშვილის სახელობის თბილისის სახელმწიფო უნივერსიტეტის ჯილდო გადაეცა.

## მთარგმნელობითი საქმიანობა 
კოჯიმა აქტიურადაა დაკავებული მთარგმნელობითი საქმიანობით. თარგმნის პროზაულ ნაწარმოებებს როგორც ქართულიდან იაპონურად, ასევე იაპონურიდან ქართულად. მან იაპონურად თარგმნა ვაჟა-ფშაველას პოემები — „ალუდა ქეთელაური“, „სტუმარ-მასპინძელი“ და „გველის-მჭამელი“, ხოლო მოთხრობებიდან „შვლის ნუკრის ნაამბობი“, „ვერხვი“, „ჩხიკვთა ქორწილი“ და ერთ წიგნად გამოსცა 2018 წელს. იაპონურად ნათარგმნი აქვს, აგრეთვე, ნოდარ დუმბაძის „მე, ბებია, ილიკო და ილარიონი“ (2004), ლაშა თაბუკაშვილის „მშვიდობით ქალბატონო“ (2006) და გოდერძი ჩოხელის, „დავიწყების მდინარე“ (2009).

2011 წელს იაპონურ ენაზე გამოსცა ქართული ენის სახელმძღვანელო.

## პირადი ცხოვრება 
იასუჰირო კოჯიმა 2013 წლიდან თბილისში ცხოვრობს. თბილისის უნივერისტეტში სწავლის პერიოდში მან გაიცნო მისი მომავალი მეუღლე, ქართველი იაპონოლოგი მედეა გოცირიძე. 2002 წელს მათ იქორწინეს და საცხოვრებლად იაპონიაში გადავიდნენ, სადაც 10 წელი დაჰყვეს. 2013 წელს ეყოლათ ვაჟი — შოთა.

## რესურსები ინტერნეტში 
* 
* 
*
*ინტერვიუ იასუჰირო კოჯიმასთან — ჟურნალი „თბილისელები“

## სქოლიო
კატეგორია:დაბადებული 18 თებერვალი
კატეგორია:დაბადებული 1976
კატეგორია:იაპონელი ენათმეცნიერები
კატეგორია:იაპონელი კავკასიოლოგები
კატეგორია:იაპონელი მთარგმნელები
კატეგორია:იაპონელი ქართველოლოგები
ანეკდოტი

**ანეკდოტი** — მოკლე მოთხრობა, რომელშიც აღწერილია პიროვნების ცხოვრეიდან უმნიშვნელო, მაგრამ დამახასიათებელი ფაქტი. ამ მნიშვნელობით ტერმინი „ანეკდოტი“ პირველად გამოყენებულ იქნა პროკოპი კესარიელის სატირული „საიდუმლო ისტორიის“ მიმართ. მოგვიანებით ანეკდოტი ეწოდა მცირე ფორმის თხრობით ჟანრს, სადაც მოცემულია გასართობი შინაარსი, მახვილგონივრული შეფასება, ქალაქური ფოლკლორის მოკლე ზეპირი მოთხრობა და სხვა.

## ლიტერატურა
კატეგორია:ტრადიციული ისტორიები
ანდრეი ზვიაგინცევი

**ანდრეი ზვიაგინცევი** ( დ. 6 თებერვალი, 1964, ნოვოსიბირსკი) — რუსი კინორეჟისორი და სცენარისტი. ვენეციის კინოფესტივალის მთავარი ჯილდოს მფლობელი და კანის კინოფესტივალის ლაურეატი. 

## ბიოგრაფია 
2003 წელს გადაიღო ფილმი „დაბრუნება“, რომელმაც ვენეციის კინოფესტივალზე ოქროს ლომი მოიპოვა. არის ოსკარის ორგზის ნომინანტი კატეგორიაში საუკეთესო უცხოენოვანი ფილმისთვის (2015, 2018) გადაღებული ფილმებისთვის „ლევიათანი“ (2014) და „უსიყვარულო“ (2017). „ლევიათანმა“ საუკეთესო უცხოენოვანი ფილმისთვის განკუთვნილი ოქროს გლობუსი მოიპოვა, ხოლო „უსიყვარულომ“ კანის კინოფესტივალის ჟიურის პრიზი. 2019 წლის დეკემბერში ზვიაგინცევის ოჯახური დრამა „ელენა“ (2011) გახდა რუსეთიდან ერთადერთი ფილმი, რომელიც მოხდა ამერიკულ ჟურნალ „Rolling Stone“-ის მიერ გამოცემულ „XXI საუკუნის მეორე ათწლეულის მსოფლიოს 50 საუკეთესო ფილმთა შორის“.

ცნობილია თავისი მწვავე სოციალური შინაარსეებით და რუსეთში დღეს არსებული პოლიტიკური სისტემის კრიტიკით. 2018 წელს ზვიაგინცევი თბილისში, საგანმანათლებლო პროექტ „თანამედროვე კინოს დიდოსტატების“ ფარგლებში იმყოფებოდა.

## რესურსები ინტერნეტში
* 

## სქოლიო
კატეგორია:დაბადებული 6 თებერვალი
კატეგორია:დაბადებული 1964
კატეგორია:რუსი კინორეჟისორები
კატეგორია:რუსი სცენარისტები
კატეგორია:მსახიობები ანბანის მიხედვით
კატეგორია:ცოცხალი ადამიანები
ვარშავის უნივერსიტეტი

**ვარშავის უნივერსიტეტი** — უმაღლესი საგანმანათლებლო დაწესებულება ვარშავაში, პოლონეთის ერთ-ერთი უდიდესი საგანმანათლებლო და სამეცნიერო ცენტრი. დაარსდა 1816 წლის 19 ნოემბერს რუსეთის იმპერატორ ალექსანდრე I-ის ბრძანებით. 1830-1831 წლების აჯანყების გამო უნივერსიტეტი დახურეს. 1862 წელს აღდგა მთავარი სკოლის სახელწოდებით. 1869 წლიდან კვლავ უნივერსიტეტის სახელით არსებობდა. უნივერსიტეტის აღზრდილებია ჰენრიკ სენკევიჩი, ბოლესლავ პრუსი, ბოდუენ დე კურტენე, ვაცლავ სიერპინსკი, ივანე ფიგუროვსკი, იონას სტაუგატისი, გლებ ვერეშჩაგინი და სხვები.

## იხილეთ აგრეთვე
*ვარშავის უნივერსიტეტის აღმოსავლეთმცოდნეობის ფაკულტეტი

## ლიტერატურა
კატეგორია:ვარშავა
კატეგორია:პოლონეთის უნივერსიტეტები
კატეგორია:უნივერსიტეტები ანბანის მიხედვით
ჰიდეკაზუ ოტანი

**ჰიდეკაზუ ოტანი** (დ. 6 ნოემბერი, 1984) — იაპონელი ფეხბურთელი. თამაშობს ნახევარმცველის პოზიციაზე. 2003 წლიდან არის „კაშივა რეისოლის“ ფეხბურთელი.

## რესურსები ინტერნეტში
* ბიოგრაფია „კაშვა რეისოლის“ საიტზე 

კატეგორია:კაშივა რეისოლის ფეხბურთელები
კატეგორია:დაბადებული 6 ნოემბერი
კატეგორია:დაბადებული 1984
კატეგორია:იაპონელი ფეხბურთელები
კატეგორია:ერთი კლუბის ფეხბურთელები
კატეგორია:ცოცხალი ადამიანები
დანდუნი

**დანდუნი** — ქალაქი ჩინეთში, ლიაონინის პროვინციაში, ნავსადგური მდინარე იალუძიანის მარჯვენა ნაპირზე. 1903-1943 წლებში იყოპ ჩინეთის ერთ-ერთი ღია ნავსადგური. სარკინიგზო ხაზით დაკავშირებულია შენიანთან. 

## სქოლიო
კატეგორია:ჩინეთის ქალაქები
ბოდენის გეგმა

**ბოდენის გეგმა**, *ბოდენის დოკუმენტი* — 2001 წლის დეკემბერში გაეროს გენერალური მდივნის საქართველოში სპეციალური წარმომადგენლის დიტერ ბოდენის მიერ შემუშავებული გეგმა-პროექტი, რომელიც აფხაზეთის კონფლიქტის დარეგულირებას ისახავდა მიზნად. პროექტის სახელწოდება შემდეგნაირად ჟღერდა: „თბილისსა და სოხუმს შორის უფლებამოსილებათა გამიჯვნის ძირითადი პრინციპები“, თუმცა იგი საზოგადოებისთვის ცნობილი გახდა „ბოდენის გეგმის“ ან „ბოდენის დოკუმენტის“ სახელწოდებით.  დიტერ ბოდენის  ინიციატივა მხარდაჭერილი იყო გაეროს უშიშროების საბჭოს მიერ 2002 წლის 31 იანვარს მიღებული 1393-ე რეზოლუციით.

## ბოდენის გეგმის პუნქტები
სამშვიდობო გეგმა რვა პუნქტისაგან შედგებოდა.

### პირველი პუნქტი
გეგმის პირველი პუნქტის თანახმად საქართველო წარმოადგენდა სამართლებრივ ნორმებზე დაფუძნებულ სუვერენულ სახელმწიფოს, რომლის სახელმწიფო საზღვრებიც დამტკიცებული იყო 1991 წლის 21 დეკემბერს და არ ექვემდებარეობდა არანაირ ცვლილებას საქართველოს კონსტიტუციასთან შესაბამისობის გარეშე. 

იმ პერიოდისათვის არც აფხაზური და არც ქართული მხარე არ იყო მზად გამოეყენებინა ის შესაძლებლობა, რასაც მათ ბოდენის გეგმა სთავაზობდა.  ყოველივე ეს პირველ რიგში გამოწვეული იყო იმით, რომ მათ არ გააჩნდათაღნიშნული გეგმის განხორცილების პოლიტიკური ნება. ამასთანავე, არც ერთ მხარეს არ სურდა კომპრომისზე წასვლა. აფხაზური მხარე მტკიცედ ეწინააღმდეგებოდა ნებისმიერ გადაწყვეტილებას, რომელიც აფხაზეთს მოიაზრებდა საქართველოს სახელმწიფოს შემადგენლობაში. მიუხედავად იმისა, რომ სოხუმში ვიზიტების განმავლობაში დიტერ ბოდენი და მეგობართა ჯგუფის წარმომადგენლები აქტიურად ცდილობდნენ აფხაზური მხარე დაეთანხმებინათ დაეწყოთ მოლპარაკებები ბოდენის გეგმის საფუძველზე, საბოლოოდ მათი მცდელობები უშედეგო აღმონჩდა. აფხაზები არ ენდობოდნენ გაეროს მიერ მხარდაჭერილ ქართულ-აფხაზურ სამშვიდობო პროცესს, რადგანაც გაერო აპრიორი საქართველოს ტერიტორიულ მთლიანობას უჭერდა მხარს. სწორედ ამიტომ, მათ გეგმის ტექსტიც მიღებაზეც კი უარი განაცხადეს. საბოლოო შედეგი იყო ის, რომ არც ერთმა მხარემ არ მიიღო დიტერ ბოდენის მიერ შეთავაზებული სამშვიდობო გეგმა.

ბოდენის ინიციატივის ჩავარდნამ ფაქტობრივად სათავე  დაუდო იმ პერიოდს, როდესაც გაეროს მეთაურობით ქართულ-აფხაზური მოლაპარაკებები ჩიხში შევიდა.  შესაბამისად, ვერც გაერომ და ვერც ეუთომ ვერ მიაღწიეს წარმატებას კონფლიქტის პოლიტიკური გადაწყვეტის მიღწევის თვალსაზრისით.

## სქოლიო
კატეგორია:აფხაზეთის კონფლიქტი
პიტერ მერფი

**პიტერ ჯონ ჯოზეფ მერფი** (დ. 11 ივლისი, 1957) — ინგლისელი მომღერალი, სიმღერების ავტორი და მუსიკოსი. იყო გოთიკური როკ-ჯგუფი  Bauhaus-ის ვოკალისტი. 1980-იანი წლებიდან ეწევა სოლო კარიერას. ხშირად მას „გოთიკის ნათლიას“ უწოდებენ.

## კარიერა
### Bauhaus
Bauhaus-ში მერფი გიტარისტმა დენიელ ეშმა მიიწვია, რომელიც მისი სკოლის მეგობარი იყო. ბენდმა დიდი გავლენა მოახდინა გოთიკური როკის ჩამოყალიბებაზე და ხშირად ამ ჟანრის დამფუძნებლადაც მიიჩნევა.

1983 წელს Bauhaus გამოჩნდა ფილმის „შიმშილი“ გამხსნელ სცენაში, სადაც მათ ბენდის ერთ-ერთი ყველაზე პოპულარული სიმღერა ''„Bela Lugosi's Dead“* შეასრულეს. სცენის ძირითადი ნაწილის მანძილზე კამერა მერფიზეა ფოკუსირებული, შემდეგ კი თანდათან დეივიდ ბოუისა და კატრინ დენევის პერსონაჟებზე გადადის. 

1983 წელს დაშლის შემდეგ Bauhaus 1998 წელს, 2005-2008 წლებში და 2019 წელს გაერთიანდა.

## დისკოგრაფია
### სტუდიური ალბომები
* *Should the World Fail to Fall Apart* (1986) 
* *Love Hysteria* (1988) 
* *Deep* (1989) 
* *Holy Smoke* (1992) 
* *Cascade* (1995)
* *Dust* (2002)
* *Unshattered* (2004) 
* *Ninth* (2011)
* *Lion'' (2014)

## ლიტერატურა 
* 

## რესურსები ინტერნეტში
## სქოლიო
კატეგორია:დაბადებული 1957
კატეგორია:დაბადებული 11 ივლისი
კატეგორია:ინგლისელი ბარიტონები
კატეგორია:ინგლისელი როკ-გიტარისტები
კატეგორია:გოთური როკის მუსიკოსები
კატეგორია:ბრიტანელი ალტერნატიული როკ-მუსიკოსები
კატეგორია:ინგლისელი სუფისტები
კატეგორია:ცოცხალი ადამიანები
ადალბერტ რიკენი

**ადალბერტ რიკენი** (; დ. 30 მარტი, 1851 — გ. 1 მარტი, 1921) — გერმანელი მღვდელი და მიკოლოგი. მისი სტანდარტული საავტორო ბოტანიკური შემოკლებაა **Ricken**.

დაიაბადა 1851 წლის 30 მარტს ქალაქ ფულდაში. სასულიერო სემინარიის დასრულების შემდეგ გახდა მღვდელი (1873). გარკვეული ხნის შემდეგ მას ვიურცბურგის უნივერსიტეტში დოქტორის ხარისხი მიენიჭა.

რიკენი იყო გერმანიის სოკოების ილუსტრირებული მონოგრაფიის, „Die Blätterpilze“-ის ავტორი, რომელიც 1910-1915 წლებში 15 ნაწილად გამოიცა ლაიფციგში.

რიკენის ჰერბარიუმის (გამშრალ მცენარეთა კოლექცია) ადგილსამყოფელი დღემდე უცნობია. აკვარელით შესრულებული სოკოების ნახატები და მიკროპრეპარატები, რომლებიც ინახებოდა ბერლინის ბოტანიკურ მუზეუმში, მეორე მსოფლიო ომის დროს განადგურდა.

ადალბერტ რიკენი გარდაიცვალა 1921 წლის 1 მარტს, ქალაქ ფრიცლარში, 69 წლის ასაკში.

## ნაშრომები 
* Ricken, A. (1910—1915). *Die Blätterpilze Deutschlands*. — Leipzig. — 15 fasc.
* Ricken, A. (1918). *Vademecum für Pilzfreunde*. Leipzig. — 334 p.

## ლიტერატურა 
* Stafleu F. A., Cowan R. S. Taxonomic Literature : [en.] — Ed. 2. — Utrecht, Antwerpen, The Hague, Boston, 1983. — Vol. IV: P—Sak. — P. 781—782. — 1214 p. — ISBN 90-313-0549-9. — doi:10.5962/bhl.title.48631.

## რესურსები ინტერნეტში
* ადალნერტ რიკენი —  IPNI
*ადალბერტ რიკენი — BioLib

## სქოლიო
კატეგორია:გერმანელი მიკოლოგები
აქსუ (ტარიმის შენაკადი)

**აქსუ** (ზემო დინებაზე ეწოდება **სარიჯაზი**) — მდინარე ყირგიზეთსა და ჩინეთში. ტარიმის მარცხენა შემდგენელი. სიგრძე 282 კმ, აუზის ფართობი 28,5 ათ. კმ². სათავე აქვს ყირგიზეთში. მიედინება ცენტრალურ ტიან-შანში, შემდეგ გადის ტარიმის ვაკეზე. წყლის საშუალო ხარჯი 208 მ³/წმ. იკვებება თოვლისა და წვიმის წყლით. რწყავს აქსუს ოაზისს.

## სქოლიო 
კატეგორია:ყირგიზეთის მდინარეები
კატეგორია:ჩინეთის მდინარეები
იგორ როდიონოვი

**იგორ როდიონოვი** (დ. 1 დეკემბერი, 1936 – გ. 19 დეკემბერი, 2014) — რუსი გენერალი და პოლიტიკოსი. იყო რუსეთის სახელმწიფო დუმის დეპუტატი. 1996 წლის  17 ივლისიდან 1997 წლის 22 მაისამდე იკავებდა რუსეთის თავდაცვის მინისტრის თანამდებობას. 1954-1991 წლებში მსახურბოდა საბჭოთა კავშირის არმიაში, ხოლო 1991-1997 წლებში მსახურობდა რუსეთის არმიაში. იყო ავღანეთის ომის (1979-1989) ვეტერანი. 1999 წლიდან იყო რუსეთის სახელმწიფო დუმის დეპუტატი.

## 9 აპრილის ტრაგედია
9 აპრილს, 11 საათზე გამოცხადდა კომენდანტის საათი თბილისში, მაგრამ ცნობა მოსახლეობას ადგილობრივი ტელევიზიით კომენდატის საათის მოქმედების შესახებ მიეწოდა მხოლოდ 22 საათსა და 15 წუთზე. ქალაქის სამხედრო კომენდანტად დაინიშნა როდიონოვი. აქციის დარბევისას გამოყენებულ იქნა მომაკვდინებელი იარაღი: ქიმიური საშუალებები, სასანგრე ბარები, ცეცხლსასროლი იარაღი, ჯავშანტრანსპორტიორები და ტანკები. აქციის დარბევას ოფიციალური ცნობებით 21 ადამიანი ემსხვერპლა.

## რესურსები ინტერნეტში
* ბიოგრაფია 

## სქოლიო
კატეგორია:რუსი სამხედრო მოღვაწეები
კატეგორია:რუსი პოლიტიკოსები
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
ხრაშუნასებრი ჰიგროფორუსი

**ხრაშუნასებრი ჰიგროფორუსი** () — ჰიგროფორუსის გვარის სოკო ჰიგროფორუსისებრთა ოჯახისა.

კარგ საჭმელ სოკოდ ითვლება. ფართოდაა გავრცელებული ჩრდილოეთ ნახევარსფეროს ნემორალურ ზონაში. იზრდება ფართოფოთლოვან ტყეებში, აგვისტოდან ნოემბრამდე. 

სოკო პირველად აღწერა გერმანელმა ბუნებისმეტყველმა იაკობ კრისტიან შეფერმა 1774 წელს როგორც *Agaricuss russula*.

 მიმდინარე ბინომიალური სახელწოდება მიანიჭა ამერიკელმა მიკოლოგმა ჰენრი კელვინ კაუფმანმა 1918 წელს.

**სამეცნიერო სინონიმები**:
* *Agaricus russula* Schaeff., 1774: Fr., 1821 
* 
* 
* 

## აღწერა 
ზრდასრული სოკოს ქუდის დიამეტრი 5-12(15) სმ-მდე აღწევს, ახალგაზრდობაში ნახევარსფეროსებრია, შემდგომში ამოზნექილი, ბრტყელი, შეკეცილი კიდეებით, სიბერეში ოდნავ ჩაზნექილია.

ქუდის ზედაპირი გლუვია, მხოლოდ ზოგჯერ ცენტრში ახასიათებს წვრილი ქერცლები.  ნოტიო ამინდში წებოვან-ლორწოვანი, ახალგაზრდა სოკოები მოთეთროდან ვარდისფრამდე, ვარდისფერი ლაქებით, შემდგომში ცენტრში ვარდისფერ-წითელი, სიბერეში ღვინისფერ-წითელი.

ფირფიტები შედარებით ხშირი, ფეხთან შეზრდილი ან დაშვებული, თეთრი, იისფერ-მოვარდისფრო, ასაკთან ერთად და დაზიანებისას იფარება ღვინისფერ-წითელი ლაქებით, სიბერეში თითქმის ღვინისფერ-ვარდისფერია.

რბილობი — მკვრივი, თეთრი, დაზიანების ადგილებში ვარდსიფერდება, სუსტი ფქვილის სუნით, განსაკუთრებული გემოს გარეშე.

ფეხის სიგრძე — (3)6-8 სმ, სისქე — 1-2,5(4) სმ, ცენტრალური ან ქვევითკენ სუსტად შევიწროებული, იშვიათად გურზისებრი ან თითისტარისებრი, მაგარი, თავიდან თეთრია, შემდეგ მოვარდისფრო, უფრო მუქი ბოჭკოებით ან ქერცლებით დაფარული ზედაპირით. ზოგჯერ მთლიანად იასამნისფერია, გლუვი ან ოდნავ ზოლებიანი. ქუდთან თეთრია.
 
სპორების ფხვნილი თეთრი, სპორები (5,5)7-8(9)×4-5,5(6) მკმ ელიფსისებური, ბაზიდიუმი ოთხსპორიანი, 40-55x4-6 მკმ. ცისტიდების გარეშე.

## კვებითი ღირებულება
კარგ საჭმელ სოკოდ ითვლება. საჭმელად გამოიყენება ახალი, ასევე დამარინადებული და დამარილებული. სოკო განსაკუთრებით დაფასებულია სამხრეთ საფრანგეთში, ჩრდილოეთ იტალიასა და კატალონიაში.

## გავრცელება და ეკოლოგია 
ფართოდაა გავრცელებული ჩრდილოეთ ნახევარსფეროს ნემორალურ ზონაში. იზრდება ჯგუფებად, ფართოფოთლოვან ტყეებში კირქვიან ნიადაგზე. მიკორიზას ქმნის მუხასთან, ასევე წიფელთან.

**სეზონი** — აგვისტოდან ნოემბრამდე.

## მსგავსი სახეობები 
* *Hygrophorus purpurascens* — ხრაშუნასებრი ჰიგროფორუსისგან განსხვავდებით ახასიათებს აბლაბუდისებრი საბურველი და იზრდება წიწვოვან ტყეებში.

## გალერეა

ფაილი:Hygrophorus russula.JPG
ფაილი:2011-10-09 Hygrophorus russula (Schaeff.) Kauffman 175025.jpg
ფაილი:Bolet carlet 20181103 des de sota.jpg
ფაილი:Hygrophorus russula, Japan 2.JPG
ფაილი:Hygrophorus russula (Schaeff.) Kauffman. (15707689229).jpg
ფაილი:Hygrophorus russula 2014.JPG

## ლიტერატურა 
* 
* 

## სქოლიო 
კატეგორია:საჭმელი სოკოები
კატეგორია:ჰიგროფორუსისებრნი
კოჯიმა

საკუთარი სახელი **კოჯიმა** შეიძლება აღნიშნავდეს ჩამოთვლილთაგან ერთ-ერთს:

*ჰიდეო კოჯიმა — იაპონელი ვიდეო თამაშების დიზაინერი
*იასუჰირო კოჯიმა — იაპონელი კავკასიოლოგი და ენათმეცნიერი

კატეგორია:მრავალმნიშვნელოვანი გვერდები გვარის შემცველი სიებით
არმაქი

**არმაქი** () — სოფელი   აზერბაიჯანში  ყუბა-ხაჩმაზის რეგიონის ყუბის რაიონში.     2009  წლის აღწერის მონაცემებით სოფელში ცხოვრობს   646 კაცი.    სოფელში მდებარეობს დასასვენებელი ცენტრი „Qırmızı Qərənfil“ („წითელი მიხაკი“).

## რესურსები ინტერნეტში
*Azərbaycan Respublikası Quba Rayon İcra Hakimiyyəti
*
## სქოლიო
კატეგორია:ყუბის რაიონის სოფლები
როვშან მამედოვი

**როვშან მამედოვი** (; დ. 15 ივნისი, 1979, აღსთაფის რაიონი, აზერბაიჯანის სსრ) – აზერბაიჯანელი ჟურნალისტი, „აზერბაიჯანის ტელევიზიისა და რადიომაუწყებლობის“ დახურული სააქციო საზოგადოების თავმჯდომარე.

## ცხოვრება 
როვშან მამედოვი დაიბადა 1979 წლის 15 ივნისს, აზერბაიჯანის ქალაქ აღსთაფაში. 1985–1996 წლებში სწავლობდა სუმგაითის №24 საშუალო სკოლაში. მამედოვმა 1996 წელს ჩააბარა ბაქოს სახელმწიფო უნივერსიტეტის ჟურნალისტიკის ფაკულტეტზე, ხოლო 2000 წელს დაამთავრა. 2000 წლიდან სწავლობდა ამავე ფაკულტეტის საერთაშორისო ჟურნალისტიკის კათედრაზე, რომელიც 2002 წელს დაამთავრა მაგისტრის ხარისხით. 2003–2006 წლებში მამედოვი სწავლობდა ამავე ფაკულტეტის ჟურნალისტიკის თეორიისა და პრაქტიკის კათედრაზე და მიიღო ასპირანტურის ხარისხი. 2009–2016 წლებში სწავლობდა ბაქოს სლავური უნივერსიტეტის ფილოლოგიისა და ჟურნალისტიკის კათედრაზე. 2016 წელს დაიცვა სადოქტორო დისერტაცია თემაზე *„აზერბაიჯანის დიასპორის პრესა და ეროვნული იდეოლოგია ევროპაში (გერმანია, საფრანგეთი, თურქეთი, ინგლისი) დამოუკიდებლობის პერიოდში“* და მიიღო ფილოლოგიის დოქტორის ხარისხი.

## კარიერა 
### ჟურნალისტიკა 
როვშან მამედოვი მრავალი წლის განმავლობაში მუშაობდა Lider TV-ში და დაიწყო თავისი კარიერა როგორც სპორტის კორესპონდენტად. მოგვიანებით მუშაობდა რეპორტიორად და სპორტის კომენტატორად. 2010 წელს იყო „Lider TV“-ის სპორტის განყოფილების უფროსი. როვშან მამედოვი დაშორდა „Lider TV“-ს 2015 წელს და განაგრძო საქმიანობა პოლიტიკურ სფეროში.

### ლექტორობა 
როვშან მამედოვი მუშაობდა ლექტორად აზერბაიჯანის რესპუბლიკის პრეზიდენტთან არსებული სახელმწიფო მმართველობის აკადემიაში, ბაქოს ევრაზიის უნივერსიტეტისა და ბაქოს სლავური უნივერსიტეტიში. ის აგრეთვე არის რამდენიმე სახელმძღვანელოს ავტორი.

### სამეცნიერო საქმიანობა 
როვშან მამედოვის პირველი სამეცნიერო წიგნი,* აზერბაიჯანული დიასპორა და ეროვნული პრესა,* გამოქვეყნდა 2004 წელს. 2013 წელს მან გამოაქვეყნა წიგნები:* აზერბაიჯანული დიასპორა ევროპაში* და *წამყვანი ჟურნალისტი *. მას დაწერილი აქვს ათობით სამეცნიერო სტატია აზერბაიჯანულ, ინგლისურ და რუსულ ენებზე და მონაწილეობა მიუღია საერთაშორისო კონფერენციებში.

## პირადი ცხოვრება 
მშობლიური აზერბაიჯანულის გარდა, ფლობს რუსულ და ინგლისურ ენებს. იგი დაოჯახებულია და ჰყავს ორი შვილი.

## ჯილდოები 
* 2015 წლის 20 ივლისს, აზერბაიჯანის პრეზიდენტის, ილჰამ ალიევის ბრძანებულებით, მამადოვს მიენიჭა „პროგრესის მედალი“.

## სქოლიო 
კატეგორია:დაბადებული 15 ივნისი
კატეგორია:დაბადებული 1979
კატეგორია:აზერბაიჯანელი ჟურნალისტები
კატეგორია:ცოცხალი ადამიანები
კილხურნის ციხესიმაგრე

300px|მინი
**კილხურნის ციხესიმაგრე** () — დანგრეული ციხესიმაგრე, ლოხ-ავეს კლდოვან კუნძულზე, არგაილ-ენდ-ბიუტი, შოტლანდია. ციხესიმაგრე ააგეს XV საუკუნეში ქემფბელების საგვარეულოს დაკვეთით. ციხესიმაგრე მოქმედი იყო 1770 წლამდე. იგი ამჟამად შოტლანდიის ისტორიული გარემოს დაცვის ქვეშაა და საზოგადოებისთვის გახსნილია ზაფხულობით. 

## რესურსები ინტერნეტში
*Kilchurn Castle, Dalmally
*16th century map of Loch Awe and Kilchurn Castle

კატეგორია:შოტლანდიის ციხესიმაგრეები
თოშხერგილი

[მინი|თოშხერგილი მდინარე [ნევაზე. რუსეთი. მორფომეტრიული თავისებურებების გამო ყოველწლიურად მდინარე ნევაზე წარმოიქმნება თოშხერგილი]]
**თოშხერგილი** — მდინარის კალაპოტში თოშის, წყალშიგა ყინულისა და ნატეხი ყინულის დაგროვება. 

იწვევს მდინარის ცოცხალი კვეთის შეზღუდვასა და წყლის დონის აწევას უშუალოდ თოშხერგილის მონაკვეთზე და უფრო მაღლა დინების მიმართულებით, რითაც ხელი ეწყობა ჭალის დატბორვას. წარმოიქმნება ყინულსაფრის ჩამოყალიბების პერიოდში იმ ადგილებში, სადაც მდინარის დიდი დახრილობა ენაცვლება მცირე დახრილობას და რის გამოც ყინულის ქერქის წინ წაწევა ზევით მდინარის მიმართულებით ფერხდება. თოშხერგილის სისქე ზოგჯერ 10 მ-ს ჭარბობს, სიგრძე ხშირად 10–20 კმ ფარგლებშია.

## სქოლიო
კატეგორია:ჰიდროლოგია
კატეგორია:ყინული
პაულ კუმერი

**პაულ კუმერი** (; დ. 22 აგვისტო, 1834, ცერბსტი — გ. 7 დეკემბერი, 1912, მიუნდენი) — გერმანელი მიკოლოგი, პედაგოგი და ევანგელისტი მღვდელი, გერმანის მიკოლოგიური საზოგადოების წევრი, რომელიც ცნობილი გახდა, პირველ რიგში, მიკოლოგიურ ნომენკლატურაში შეტანილი წვლილით.

მისი სტანდარტული საავტორო ბოტანიკური შემოკლებაა **P.Kumm.**

## ბიბლიოგრაფია 
* 1871. *Der Führer in die Pilzkunde* : 146 стр. — переиздавалась в 1881—1884
* 1874. *Der Führer in die Flechtenkunde*
* 1880. *Praktisches Pilzbuch für jedermann*
* 1878. *Kryptogamische Charakterbilder*. viii + 251 стр. 220 табл. Ed. Carl Rümpler, Hannover
* 1889. *Die Moosflora der Umgebung von Hann.-Münden.* Bot. Centralblatt 40: 65-72, 101—106; Kassel.

კატეგორია:გერმანელი მიკოლოგები
სტივენ ჯონსი

**სტივენ ჯონსი** (დ. 1952) — ამერიკელი ისტორიკოსი, მასაჩუსეტსის შტატის „მაუნტ ჰოლიოკის“ კოლეჯის პროფესორი, რუსისტი. ჯონსი ავტორია რამდენიმე წიგნისა კავკასიის ისტორიის და პოლიტიკის შესახებ. ის საბჭოთა და რუსულ პოლიტიკას ასწავლიდა კალიფორნიის სანტა-კრუზის, ლონდონისა და ოქსფორდის უნივერსიტეტებში. ავტორია რამდენიმე წიგნისა საქართველოს ისტორიის შესახებ, არის ქართლის ცხოვრების ინგლისური თარგმანის რედაქტორი.  2011 წელს ჯონსი საქართველოს მეცნიერებათა აკადემიის უცხოელ წევრად აირჩიეს. იმავე წელს მას თბილისის სახელმწიფო უნივერსიტეტის საპატიო დოქტორის წოდება მიენიჭა. ილიას სახელმწიფო უნივერსიტეტში ჯონსი კითხულობს ლექციებს თანამედროვე საქართველოს ისტორიის სამაგისტრო პროგრამაზე.

## ბიბლიოგრაფია
*2014: The Making of Modern Georgia: The First Georgian Republic and Its Successors, 1918–2010, ლონდონი, Routledge, 2014 „თანამედროვე საქართველოს დაბადება: პირველი ქართული რესპუბლიკა და მისი მემკვიდრეები, 1918-2010″
*2012: Georgia: A Political History of Independence, ლონდონი: I.B. Tauris, „საქართველო: პოლიტიკური ისტორია დამოუკიდებლობის გამოცხადების შემდეგ“
*2010: War and Revolution in the Caucasus: Georgia Ablaze, ლონდონი: Routledge, „ომი და რევოლუცია კავკასიაში: საქართველო ცეცხლის ალში” 
*2005: Socialism in Georgian Colors: The European Road to Social Democracy, 1883–1917, კემბრიჯი: Harvard University Press, „სოციალიზმი ქართულ ფერებში: ევროპული გზა სოციალ-დემოკრატიისკენ (1883-1917)“

## რესურსები ინტერნეტში
*სტივენ ჯონსი
*სტივენ ჯონსი
*სტივენ ჯონსი პირველი რესპუბლიკის შესახებ

კატეგორია:ამერიკელი ისტორიკოსები
კატეგორია:დაბადებული 1952
კატეგორია:ამერიკელი ქართველოლოგები
კატეგორია:ცოცხალი ადამიანები
წითელი ჰიგროციბე

**წითელი ჰიგროციბე** () — ჰიგროციბეს გვარის სოკო ჰიგროფორუსისებრთა ოჯახისა.

დაბალი ხარისხის საჭმელი სოკოა. გავრცელებულია ჩრდილოეთ ნახევარსფეროს ზომიერ სარტყლებში — ევროპა, აზია და ჩრდილოეთ ამერიკა. იზრდება როგორც წიწვოვან, ასევე ფოთლოვან ტყეებში, ზაფხულ-შემოდგომით.

სოკო პირველად აღწერა გერმანელმა ბუნებისმეტყველმა იაკობ კრისტიან შეფერმა 1774 წელს როგორც *Agaricus coccineus*.

## აღწერა 
ქუდის დიამეტრი 2-5 სმ-მდე აღწევს, თავდაპირველად კონუსისებური ან ნახევარსფეროსებრია, შემდგომში ამოზნექილი და ბრტყელი, გლუვი, ნოტიო ან ოდნავ სრიალა.

რბილობი — მყიფე, წითელი ან წითელ-ნარინჯისფერი, ჰაერზე ფერს არ იცვლის.

ჰიმენოფორი ფირფიტოვანი, ფორფიტები ფეხთან შეზრდილი და კბილით დაღმავალი, მსხვილი, ახალგაზრდობაში ღია ყვიათელი ან ყვითელ-ნარინჯისფერი, შემდგომში წითელი.

ფეხის სიგრძე 2-7 სმ, სისქე — 0,3-0,8 სმ, ქუდისფერი ან შედარებით ნარინჯისფერი, ცილინდრული, ხშირად მოხრილი. საყელოს გარეშე.

სპორების ფხვნილი თეთრი ფერის. სპორები 7-11×4-5,5 მკმ, ელიფსისებრი, გლუვი.

## გავრცელება და ეკოლოგია 
გავრცელებულია ჩრდილოეთ ნახევარსფეროს ზომიერ სარტყლებში — ევროპა, აზია და ჩრდილოეთ ამერიკა.

იზრდება როგორც წესი, ჯგუფებად, ნიადაგზე, მდელოებზე, ფოთლოვან და წიწვოვან ტყეებში.

იგი შესულია გადაშენების პირას მყოფი სახეობების სიაში პოლონეთში, ბელგიაში, შვეიცარიაში, გერმანიასა და ნიდერლანდებში.

**სეზონი** — ზაფხულიდან შემოდგომამდე.

## სამეცნიერო სინონიმები
* 
* 
* 
* 
* 
* 
* 
* 
* 
* 
* 
* 
* 
* 
* {{btname|Tricholoma phoeniceum|(Fr.) {Singer 1943, nom. illeg.}}

## გალერეა

ფაილი:2010-10-02 Hygrocybe coccinea 1 55652.jpg
ფაილი:2010-10-02 Hygrocybe coccinea 2 55652.jpg
ფაილი:2010-10-02 Hygrocybe coccinea 4 55652.jpg
ფაილი:Hygrocybe coccinea (1).jpg
ფაილი:Hygrocybe coccinea (10) (38313130272).jpg
ფაილი:Hygrocybe coccinea (1) (38288859596).jpg
ფაილი:Hygrocybe coccinea (Schaeff.) P. Kumm. (15271348664).jpg
ფაილი:Hygrocybe coccinea or Scarlet Waxcap, Mauchline, East Ayrshire.JPG

## ლიტერატურა 
* 
* 

## რესურსები ინტერნეტში
*
*

## სქოლიო
კატეგორია:საჭმელი სოკოები
კატეგორია:ჰიგროციბე
ველის ჭრიჭინა

**ველის ჭრიჭინა** () — მწერი ჭრიჭინასებრთა ოჯახისა. მისი სხეულის სიგრძეა 12–19 მმ. ზრდასრული ჭრიჭინას სხეული და თავი მოშავო მკრთალი ფერისაა, თვალებს შორის მკრთალი გარდიგარდმო ზოლებით გააჩნია. მუცლის ქვედა მხარე, უკანა ბარძაყები და წვივები ხშირი, დაწვენილი ბეწვითაა დაფარული. ქვედა ნაწილში უკანა ბარძაყები შავია. ველის ჭრიჭინა ამიერკავკასიაში ჩვეულებრივ ყველგანაა გავრცელებული და საკმაოდ დიდ ზიანს აყენებს სოფლის მეურნეობას. განსაკუთრებით ზიანდება ახლად აღმოცენებული მცენარეების ნათესი, რომელსაც ჭრიჭინა სრულად ანადგურებს, წამოზრდილ მცენარეებს აზიანებს ფესვის ყელთან.

ებრძვიან სხვადასხვა მეთოდით: კვერცხისდების დამთავრებისთანავე ამუშავებენ ნიადაგს, ნათესებს რწყავენ ზომიერად, იყენებენ პესტიციდებს.

## სქოლიო 
კატეგორია:ჭრიჭინასებრნი
კატეგორია:სასოფლო-სამეურნეო მავნებლები
კატეგორია:მავნებელი მწერები
შვედური ბუზი

**შვედური ბუზი** () — მწერი ორფრთიანების რიგისა. მისი სხეულის სიგრძე სხეულის სიგრძე 1,5–3 მმ-ია. ზრდასრული მწერი შავი, ოდნავ ბრჭყვიალაა, ზურგზე გასდევს მკაფიო ლითონისებრი ზოლები. თავი, ულვაშები და მუცელი შავი აქვს; ფეხები შავი ან მოშავო-ყავისფერი; უკანა ფეხების თათები მოყვითალო-ყავისფერია; ფრთები გამჭვირვალე და ლითონისებრ პრიალა. საქართველოში თავთავიან მარცვლოვანთა ნათესებში ფართოდაა გავრცელებული. შვედური ბუზი იმითაა მავნე, რომ მისი მატლები მცენარის მთელ ღეროს აზიანებენ და მცენარე იღუპება. ამ შემთხვევაში მოსავალს მხოლოდ მეორადი და გვერდითი ღეროები იძლევიან. საგაზაფხულო ხორბალს (დიკა) შვედური ბუზის მატლები უფრო მეტად აზიანებენ, რადგან მატლები სწორედ მაშინ იჩეკებიან, როდესაც მცენარეს 2–3 ფოთოლი აქვს გამოზრდილი. შვედური ბუზი აზიანებს საშემოდგომო და საგაზაფხულო ხორბალს, ქერს, შვრიას, შვრიუკას, შალაფას, ჭანგას, გლერტას, მწყერფეხას, ძურწას და სხვ. მატლის სახით იზამთრებს საშემოდგომო ჯეჯილის ან გარეული ხორბლოვნების ღეროში.

ებრძვიან სხვადასხვა ხერხით: ბუზების ინტენსიური გამრავლების რაიონებში (შემოდგომაზე დაბლობ რაიონებში) ოქტომბრის ბოლოს ტარდება თესვა; მთიან რაიონებში თესვა წარიმართება ოქტომბრის დამდეგიდან. მოსავალს იღებენ დროულად და უდანაკარგოდ; ნაკვეთში არ ტოვებენ ნაგერალებს და სარეველებთან სისტემატურად ატარებენ საჭირო ბრძოლის ღონისძიებებს; იყენებენ პესტიციდებს.

## სქოლიო 
კატეგორია:მარცვლოვანთა ბუზები
კატეგორია:სასოფლო-სამეურნეო მავნებლები
კატეგორია:მავნებელი მწერები
ვიქტორია ბეკჰემი

**ვიქტორია ბეკჰემი** (დ. 17 აპრილი, 1974) — ინგლისელი მომღერალი და მოდის დიზაინერი. 1990-იან წლებში ცნობილი გახდა როგორც ჯგუფ Spice Girls-ის წევრი, სადაც მისი ზედმეტსახელი იყო „Posh Spice“. 2001 13 სექტემბერს გამოუშვა პირველი წიგნი „Learning to Fly“. მეორე წიგნი „That Extra Half an Inch: Hair, Heels and Everything in Between“, გამოუშვა 2006 წლის 27 ოქტომბერს.

## დისკოგრაფია
* *Victoria Beckham* (2001)

## რესურსები ინტერნეტში
* ოფიციალური საიტი

## სქოლიო
კატეგორია:დაბადებული 1974
კატეგორია:დაბადებული 17 აპრილი
კატეგორია:ინგლისელი მომღერლები
კატეგორია:ცოცხალი ადამიანები
ჯოვანი ანტონიო სკოპოლი

**ჯოვანი ანტონიო სკოპოლი** (; დ. 3 ივნისი 1723, კავალეზე  — გ. 8 მაისი, 1788, პავია) — იტალიური წარმოშობის ავსტრიელი ბუნებისმეტყველი და ექიმი. შემნიცის სამთო აკადემიისა და პავიის უნივერსიტეტის პროფესორი. 

მისი სტანდარტული საავტორო ბოტანიკური შემოკლებაა **Scop.**

## ძირითადი ნამუშევრები 
* *Methodus plantarum* (1754)
* *Flora carniolica* (1760)
* *Tentamina physico-chymico-medica* (1761)
* *De Hydroargyro Idriensi Tentamina* (1761)
* *Introductio ad usum fossuinm* (1763)
* *Entomologia Carniolica*, Viienna: Trattner. (1763)
* *Anni Historico-Naturales* (1769—1772)
* *Principia mineralogiae* (1772)
* *Flora Carniolica* (1772) Tom.I, Tom.II
* *Fundamenta chemiae* (1777)
* *Fundamenta botanicae* (1783)
* *Deliciae Flora et Fauna Insubricae Ticini* (1786—1788)
* *Rudimenta metallurgiae* (1789)

## რესურსები ინტერნეტში
* ნამუშევრები  Biodiversity Heritage Library-ის საიტზე
*ნამუშევრები საიყზე Open Library

## სქოლიო
კატეგორია:ავსტრიელი ექიმები
კატეგორია:ავსტრიელი ბოტანიკოსები
კატეგორია:ავსტრიელი მიკოლოგები
კატეგორია:იტალიელი ექიმები
კატეგორია:იტალიელი ბოტანიკოსები
კატეგორია:იტალიელი მიკოლოგები
მარცვლეულის ხვატარი

**მარცვლეულის ხვატარი** () — მწერი ხვატრისებრთა ოჯახისა. ზრდასრული ხვატარი საკმაოდ დიდი ზომისაა და გაშლილი ფრთების ჩათვლით სიგრძეში 40 მმ-ს აღწევს. ზრდასრული მატლის სხეულის სიგრძე 28 მმ-მდეა და ამიტომ თავთავზე საკმაოდ კარგად შესამჩნევია. როგორც მინდვრად, ისე ბეღელში (საწყობებში) ძირითადად ბოლო თაობის მატლები იზამთრებენ. გამოზამთრებული მატლები გვიან გაზაფხულზე იწყებენ დაჭუპრებას. ჭუპრიდან გამოსული პეპელა მაშინვე იწყებს ფრენას. გამოფრენილი პეპლები რამდენიმე დღის შემდეგ ხორბლის, ქერის, ჭვავის თავთავებზე, ღეროებზე და ფოთლის ქვედა მხარეზე კვერცხის დებას იწყებენ. გამოჩეკიდან პირველი ორი კვირა მატლი თითქმის ფარულად ბუდობს მარცვალში, სადაც მარცვლის შიგთავსს რძის სიმწიფეში ანადგურებს, რის შედეგადაც მარცვლისაგან მხოლოდ კანი რჩება. წამოზრდილი მატლები ტოვებენ მარცვალს, გამოდიან გარეთ, ფოთლის უკან ხალთაში შეიჭრებიან, ანდა თავთავებს შორის თავსდებიან, დღისით იქ იბუდებენ, შებინდებიდან კი თავთავებში გროვდებიან და მარცვლებს გარედან ღრღნიან.
[მინი|მარცხნივ|200პქ|[მუხლუხი (ზოოლოგია)|მუხლუხი]]
მარცვლეულის ხვატართან საბრძოლველად იყენებენ სხვადასხვა ხერხს: თესლბრუნვას, სარეველა მცენარეებთან სისტემატურ ბრძოლას, მოსავლის დროულ და უდანაკარგო აღებას, ნაგერალასთან ბრძოლას, მცენარეთა ანარჩენების ნაკვეთიდან გამოტანას, დასილოსებას, მოხმარებას ან დაწვას, ნაწვერალის აოშვას, ნათესის დამატებით გამოკვებას, პესტიციდების გამოყენებას.
**Apamea sordens cerivana* (ალბერტა)
**Apamea sordens sableana* Mikkola, 2009

## სქოლიო 
კატეგორია:ხვატრისებრნი
კატეგორია:სასოფლო-სამეურნეო მავნებლები
კატეგორია:მავნებელი მწერები
ალინა კაბაევა

**ალინა კაბაევა** (; დ. 12 მაისი, 1983, ტაშკენტი) — რუსი ყოფილი მხატვრული ტანმოვარჯიშე, მოდელი, მსახიობი და პოლიტიკოსი. არის რუსეთის სპორტის საპატიო ოსტატი. მხატვრულ ტანვარჯიშში მოპოვებული აქვს 2 ოლიმპიური მედალი. 14 მედალი აქვს მოპოვებული მსოფლიო ჩემპიონატზე, 25 მედალი მოიპოვა ევროპის ჩემპიონატზე. 2007-2014 წლებში იყო რუსეთის სახელმწიფო დუმის დეპუტატი პარტიიდან „ერთიანი რუსეთი“. 2014 წლიდან არის ეროვნული მედია ჯგუფის დირექტორთა საბჭოს თავმჯდომარე.

## პირადი ცხოვრება
[მინი|მარცხნივ|[ვლადიმერ პუტინი და ალინა კაბაევა ორდენით „მამულის წინაშე დამსახურებისათვის“, 2005]]
კაბაევა, თათარი მამისა და რუსი დედის ოჯახში, დაიბადა ტაშკენტში, უზბეკეთის სსრ-ში, საბჭოთა კავშირში, 1983 წლის 12 მაისს. კაბაევას მამა, მარატ კაბაევი, იყო პროფესიონალური ფეხბურთელი და ოჯახს ხშირად უწევდა საცხოვრებლის გამოცვლა უზბეკეთში, ყაზახეთსა და რუსეთში.

2002 წელს კაბაევა ისლამის მიმდევარი იყო. 2003 წელს მოინათლა ქრისტიანად.

2004 წელს ურთიერთობაში იყო პოლიციელ დავით მუსელიანთან. მათი ურთიერთობა 2002 წელს დაიწყო და სამი წლის შემდეგ, 2005 წელს დასრულდა. 

2008 წლის აპრილში „Moskovsky Korrespondent“ წერდა რომ კაბაევას სასიყვარულო ურთიერთობა ჰქონდა რუსეთის პრეზიდენტ, ვლადიმერ პუტინთან.

## მხატვრული ტანვარჯიში
[მინი|მარცხნივ|კაბაევა [1999 წელს]]
კაბაევამ მხატვრული ტანვარჯიშში ვარჯიში 3 წლის ასაკში, მარგარიტა სამუილოვნასთან დაიწყო. თინეიჯერობის პერიოდში, კაბაევა მოსკოვში გადავიდა, სადაც დედამისმა იგი მწვრთნელ ირინა ვინერთან მიიყვანა. კაბაევამ კარიერის მანძილზე ოლიმპიადაზე 2 მედალი მოიპოვა. 2000 წელს სიდნეიში გამართულ ოლიმპიდაზე კაბაევამ ბრინჯაოს მედალი მოიპოვა, 4 წლის შემდეგ, 2004 წელს ათენში გამართულ ოლიმპიადაზე ოლიმპიური ჩემპიონი გახდა. კარიერა დაამთავრა 2007 წელს, 24 წლის ასაკში. კარიერის მანძილზე მსოფლიო ჩემპიონატებზე სხვადასხვა წლებში მოიპოვა 9 ოქროს, 3 ვერცხლის და 2 ბრინჯაოს მედალი.

## სამსახიობო და სამოდელო კარიერა
2001 წელს კაბაევამ მიიღო მონაწილეობა იაპონურ ფილმში „Red Shadow“.

2009 წლის მაისში კაბაევა გაემგზავრა იაპონიაში და ბიკინით მონაწილეობა მიიღო ფოტოგადაღებაში.

2011 წლის იანვარში კაბაევა გამოჩნდა „Vogue Russia“-ს გარეკანზე. ამავე თვეში, დაიწყო მუსიკალური კარიერა და გამოჩნდა სცენაზე.

## პოლიტიკური კარიერა
[მინი|მარცხნივ|[ვლადიმერ პუტინი და ალინა კაბაევა, 2001]]

2005 წლიდან იყო რუსეთის სახალხო პალატის წევრი.

2008 წლის თებერვლიდან იყო ეროვნული მედია ჯგუფის საჯარო საბჭოს თავმჯდომარე მედია ჯგუფი აკონტროლებს „იზვესტიას“, რუსეთის პირველ არხსა და „REN TV“-ს.

2007-2014 წლებში იყო რუსეთის სახელმწიფო დუმის წევრი პარტიიდან „ერთიანი რუსეთი“.

2014 წლის სექტემბერში კაბაევამ დატოვა რუსეთის სახელმწიფო დუმა და დასთანხმდა ეროვნული მედია ჯგუფის დირექტორთა საბჭოს თავმჯდომარის თანამდებობაზე დანიშვნას, რომელიც რუსეთის უდიდესი კონგლომერატია..

კაბაევას ხშირად აკრიტიკებენ გამოუცდელობისა და მაღალი ხელფასის გამო, მაშინ როდესაც ნიშნავენ მაღალ თანამდებობზე.
2018 წელს გახდა მეცნიერებათა კანდიდატი. მიღებული აქვს 	ორდენი „მამულის წინაშე დამსახურებისათვის“ მე-4 ხარისხი და მეგობრობის ორდენი.

## რესურსები ინტერნეტში
* Olympedia

## სქოლიო
კატეგორია:რუსი ტანმოვარჯიშეები
კატეგორია:რუსი მოდელები
კატეგორია:რუსი მსახიობები
კატეგორია:რუსი პოლიტიკოსები
კატეგორია:დაბადებული 12 მაისი
კატეგორია:დაბადებული 1983
კატეგორია:ცოცხალი ადამიანები
კაია კალასი

**კაია კალასი** (; დ. 18 ივნისი, 1977, ტალინი, ესტონეთის სსრ) — ესტონელი პოლიტიკოსი და იურისტი. ევროკომისიის ვიცე-პრეზიდენტი და ევროკავშირის უმაღლესი წარმომადგენელი საგარეო საქმეთა და უშიშროების პოლიტიკის საკითხებში 2024 წლიდან. ესტონეთის პრემიერ-მინისტრი 2021–2024 წლებში. ესტონეთის რეფორმის პარტიის ლიდერი 2018 წლიდან. რიიგიკოგუს დეპუტატი 2011-2014 და 2019-2021 წლებში.

## ბიოგრაფია
კაია კალასი დაიბადა 1977 წლის 18 ივნისს ტალინში, ესტონეთის რეფორმის პარტიის თავმჯდომარის, სიიმ კალასის ოჯახში.

1999 წელს დაასრულა ტარტუს უნივერსიტეტის იურიდიული ფაკულტეტი, რის შემდეგად მუშაობდა ადვოკატად ევროპული და ესტონური სამართლის მიმართულებით. 1996 წლიდან მუშაობდა თეატრის რეჟისორის დამხმარედ. 2007 წელს ესტონეთის ბიზნესის სკოლაში ჩაირიცხა, სადაც 2010 წელს მიიღო მაგისტრის ხარისი ბიზნესის ადმინისტრირებაში.

ფლობს ესტონურ, ინგლისურ, რუსულ, ფინურ და ფრანგულ ენებს.

## პოლიტიკური კარიერა
2010 წელს კალასი შეუერთდა ესტონეთის რეფორმის პარტიას და 2011 წელს 7157 ხმით გახდა მეთორმეტე მოწვევის პარლამენტის წევრი, სადაც ხელმძღვანელობდა ეკონომიკურ საკითხთა კომიტეტს.

2022 წლის 8 ივლისს გადადგა თანამდებობიდან.  თუმცა ესტონეთის პრეზიდენტმა კვლავ შესთავაზა ახალი მთავრობის მეთაურის თანამდებობა კოალიციურ მთავრობაში.

## რესურსები ინტერნეტში
* კაია კალასის გვერდი

## სქოლიო
კატეგორია:დაბადებული 18 ივნისი
კატეგორია:დაბადებული 1977
კატეგორია:ესტონეთის პრემიერ-მინისტრები
კატეგორია:რიიგიკოგუს წევრები
კატეგორია:ესტონელი ქალი პოლიტიკოსები
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
კატეგორია:ევროკომისრები (2024-2029)
კატეგორია:ტალინში დაბადებულები
ირინა ხავრონინა

**ირინა ხავროვინა** (დ. 31 ივლისი, 2004) — რუსი მოციგურავე. 2020 წელს მოიგო ზამთრის ახალგაზრდული ოლიმპიადა, მეწყვილე დარიო კირისანოსთან ერთად. 2019 წელს რუსეთის ფიგურებზე სრიალის ჩემპიონატზე დარიო კირისანოსთან ერთად დაიკავა მე-11 ადგილი.

## რესურსები ინტერნეტში
* isuresults.com

## სქოლიო
კატეგორია:დაბადებული 2004
კატეგორია:რუსი მოციგურავეები
კატეგორია:რუსი ყინულზე მოცეკვავეები
კატეგორია:ცოცხალი ადამიანები
კატეგორია:მოსკოვში დაბადებულები
მარცვლეულის ჩრჩილი

**მარცვლეულის ჩრჩილი**, *სიმინდის ჩრჩილი* () — მწერი ქერცლფრთიანების რიგისა. ფართოდაა გავრცელებული საქართველოში. მისი სიგრძე გაშლილი ფრთებით 11–16 მმ-ია. ფერად ჟანგისფერი ყვითელია, ფრთები და თავი დაფარულია თეთრი ქერცლით. წინა ფრთების წამახვილებულ ბოლოში ორი ლაქა ახასიათებს. უკანა, წვეროსკენ ამონაკვთულ ფრთებზე აქვს ნაცრისფერი ფოჩები. ზამთარს ატარებს საწყობებში, ბეღლებსა და სასიმინდეებში, ძირითადად პეპლის ფაზაში. დებს 50–150 ცალს კვერცხს, სიმინდის ტაროებზე, ხორბლის, შვრიის, ჭვავისა და წიწიბურას თავთავებზე. ემბრიონული განვითარება მნიშვნელოვნადაა დამოკიდებული ჰიდროთერმულ პირობებზე და 4-დან 28 დღემდე გრძელდება. ახლადგამოჩეკილი მატლი იჭრება მარცვალში, მიყვება მას საწყობში და იქვე ამთავრებს განვითარებას, რის შემდეგაც ხდება დაჭუპრება. მანამდე მატლი ღრღნის პეპლის გამოსაფრენ ხვრელს და აბლაბუდის ძაფისაგან იკეთებს დასაჭუპრებელ აკვანს ხვრელის კედლებში. 10–12°C-ზე მატლი გადადის დიაპაუზაში, 10–11%-იანი ტენიანობის შემთხვევაში მისი დიდი ნაწილი იღუპება. მავნებელი წელიწადში დაახლოებით 4–6 თაობას იძლევა. ჩრჩილის მატლები იკვებებიან აღნიშნული სასოფლო-სამეურნეო კულტურათა მარცვლებით, რის შედეგადაც პროდუქცია კარგავს როგორც საწარმოო, ისე კვებით ღირებულებას.

ებრძვიან სხვადასხვა მეთოდით: ბეღელში შენახვამდე მარცვალში არეგულირებენ ტენიანობას (< 14%) ან წმენდენ მექანიკურ სანიავებელ მანქანებში, იყენებენ პესტიციდებსაც.

## სქოლიო 
კატეგორია:ქერცლფრთიანები
კატეგორია:სასოფლო-სამეურნეო მავნებლები
კატეგორია:მავნებელი მწერები
თეთრი კლიტოციბე

**თეთრი კლიტოციბე** () — სოკოს სახეობა ტრიქოლომასებრთა ოჯახისა. 2015 წლამდე ეს სახეობა კლიტოციბეს გვარში ერთიანდებოდა.

ძლიერ შხამიანია. შეიცავს მუსკარინს. ფართოდაა გავრცელებული ევრაზიასა და ჩრდილოეთ ამერიკაში. იზრდება ფოთლოვან და შერეულ ტყეებში, ზაფხულ-შემოდგომით

სოკო პირველად აღწერა გერმანელმა მიკოლოგმა და ბოტანიკოსმა კრისტიან ჰენდრიკ პერსონმა 1801 წელს როგორც *Agaricus candicans*. მიმდინარე ბინომიალური სახელწოდება მიანიჭა იტალიელმა მიკოლოგმა ალფრედო ვიცინიმ 2015 წელს.

## აღწერა 
ზრდასრული სოკოს ქუდის დიამეტრი 1-4 სმ-მდე აღწევს, ნორჩობაში ბრტყლად ამოზნექილი, შემდეგ ბრტყელი,  ასაკთან ერთად ჩაზნექილი ხდება. ზედაპირი დაფარულია მოთეთრო ცვილისებრი ნაფიფქით, რომელიც ასაკთან ერთად ქვრება. ფერი — მკრთალ-მონაცრისფროდან მკრთალ-მოწითალომდე, კიდეებთან ახლოს თეთრი.

ფირფიტები ხშირია, ფეხთან შეზრდილი, თითქმის დაღმავალი, მოთეთრო ან მკრთალი კრემისფერი.

რბილობი — ჰიგროფანური, მონაცრისფრო-მოთეთრო, წყალწყალა, ახასიათებს პომიდვრის ფოთლების მსგავსი მძაფრი სუნი და უსიამოვნო მძაღე ან მომწარო გემო.

ფეხის სიგრძე — 2-4 სმ, სისქე — 0,2-0,4 სმ, ცილინდრული ან მოხრილი ძირით, მოვარდისფრო ან მონაცრისფრო-მოთეთრო, თითქმის ქუდისფერი, ძირში ზოგჯერ მუქია, თითქმის ტიტველი ან ბოჭკოვანი.

სპორების ფხვნილი თეთრი ფერისაა, სპორები 4,5-7×2,5-4 მკმ, ელიფსისებრი, გლუვი ზედაპირით. ბაზიდიუმი ოთხსპორიანი, 19-29×5-7 მკმ.

## შხამიანობა
თეთრი კლიტოციბე გვარის ერთ-ერთი ყველაზე შხამიანი წარმომადგენელია, რომელიც შეიცავს მუსკარინს. იწვევს ნერვიული სისტემის დამბლას.

## მსგავსი სახეობები 
* *Clitocybe truncicola* იზრდება ჯირკებსა და ხექცეულებზე. ასევე განსხვავდება ფართო ზომის სპორებითა და ფქვილის სუნით.
* *Clitocybe dryadicola* იზრდება მხოლოდ დრიადის ქვეშ სკანდინავიაში, უფრო მუქი შეფერილობის.

## გავრცელება და ეკოლოგია
ფართოდაა გავრცელებული ევრაზიასა და ჩრდილოეთ ამერიკაში. იზრდება ნიადაგზე, ფოთლოვან (მუხა და წიფელი) და შერეულ ტყეებში, იშვიათად წიწვოვან ტყეებში, ასევე ბაღებსა და მდელოებზე. ძირითადად დიდ ჯგუფებად.

## სამეცნიერო სინონიმები
* 
* 
* 
* 
* 
* 
* 
* 
* 
* 
* 
* 
* 

## გალერეა

ფაილი:Clitocybe blanc Rombas 2011.jpg
ფაილი:Clitocybe candicans (6).JPG
ფაილი:Clitocybe candicans (9).JPG
ფაილი:Clitocybe candicans - Lindsey.jpg
ფაილი:Clitocybe candicans a3 (1).jpg
ფაილი:Leucocybe candicans 1124527.jpg

## ლიტერატურა
* 

## რესურსები ინტერნეტში 
*
* 

## სქოლიო 
კატეგორია:შხამიანი სოკოები
კატეგორია:ტრიქოლომასებრნი
ბაღჩის ბუგრი

**ბაღჩის ბუგრი** () — მწერი ბუგრისებრთა ოჯახისა. მავნებელია, კულტურულ და ველურ გოგროვანი მცენარეების — ნესვის, კიტრის, გოგრისა და სხვათა ფოთლების ქვედა მხარეს სახლდება და ქსოვილებიდან წუწნის მცენარის წვენს, რის გამოც ფოთლის ძარღვები ზიანდება და იკრუნჩხება. გარდა ფოთლებისა, ყლორტებს (ლართხს) და ყვავილების ყუნწსაც აზიანებს და ნაყოფი (ნასკვი) ვეღარ ვითარდება. პირველ ხანებში, როდესაც მცენარე ნაზია და დიდი რაოდენობის წვენს შეიცავს, ბუგრები ხარბად იკვებებიან და დიდი რაოდენობით გამოყოფენ ტკბილ თხიერ ექსკრემენტებს. ეს ექსკრემენტები საუკეთესო სუბსტრატია *Caproidium*-ის გვარის საპროფიტული სოკოებისათვი. ასეთი მცენარეები, როგორც წესი, ჭიანჭველებს, ბუზებს, კრაზანებს და სხვა მწერებს ძალიან იზიდავენ.

ევრძვიან სხვადასხვა ხერხით: ებრძვიან სარეველა მცენარეებს, მიმართავენ თესლბრუნვას, ზომიერ რწყვას, ნათესის დამატებით გამოკვებას, იყენებენ პესტიციდებს.

## სქოლიო 
კატეგორია:ბუგრისებრნი
კატეგორია:სასოფლო-სამეურნეო მავნებლები
კატეგორია:მავნებელი მწერები
ნივრის ოთხფეხა ტკიპა

**ნივრის ოთხფეხა ტკიპა** () — მწერი ტკიპების ქვეკლასისა. აზიანებს ნიორს, დაზიანება უფრო მეტად საწყობის პირობებშია შესამჩნევი. ასეთი ნივრის ბოლქვები ზამთრის მეორე ნახევარში ხმება და გაზაფხულისათვის უვარგისი ხდება. ტკიპა საწყობში ბოლქვებზე იზამთრებს. გაზაფხულზე ბოლქვების კბილებთან ერთად მინდორში ხვდება და განვითარებას იქ განაგრძობენ, შემდეგ მცენარის ზრდასთან ერთად გადადის ფოჩებზე, რომლებიც ხშირად ყვითლდება და იღუპება კიდეც, შემდგომში უკვე მცენარე იღუპება. მინდვრად (ბოსტანში) ნივრის მოსავლის აღებისა და საწყობში შეტანისას ბოლქვებს თან მისდევს ტკიპაც, რომელიც ამ დროს ბოლქვების კბილების ქერქლის ქვეშ არის ჩამალული. შემდეგ ტკიპები ჩანასახის ირგვლივ იყრიან თავს და კვერცხის დებას იწყებენ. დაზიანების შედეგად ქერქლის ქვეშ რბილობზე ჩნდება ჩაზნექილი ყვითელი ლაქები, კბილები ყვითლდება, ჭკნება და ბოლოს სრულიად იფიტება.

ებრძვიან სხვადასხვა მეთოდით: არჩევენ და რგავენ დაუზიანებელ ბოლქვებს, საწყობში იცავენ ბოლქვების შენახვის ოპტიმალურ პირობებს, საწყობს გოგირდის შეხრჩოლებით უტარებენ დეზაკარიზაციას, დასარგავ მასალაზე გოგირდის გზით  ახორციელებენ ფუმიგაციას (1 მ²-ზე 50 გ გოგირდის დაწვით), დარგვამდე ნაკვეთის გასუფთავებას ანარჩენებისაგან, იყენებენ პესტიციდებს.

## სქოლიო 
კატეგორია:ტკიპები
კატეგორია:სასოფლო-სამეურნეო მავნებლები
კატეგორია:მავნებელი მწერები
ბეღლის ცხვირგრძელა

**ბეღლის ცხვირგრძელა** () — ხოჭო ცხვირგრძელასებრთა ოჯახისა. სასოფლო-სამეურნეო კულტურების მავნებელია. საქართველოში თითქმის ყველგანაა გავრცელებული ბეღლებსა და საწყობებში. მისი სხეულის სიგრძე, ხორთუმიანად, დაახლოებით 3–5 მმ-ია. ფერად მოშავო-ყავისფერია, წინა ზურგზე აქვს წერტილოვანი ღრუბლები, რომელთაც შუაზე ჰყოფენ გასწვრივი ვიწრო ხაზები. ფრთები სიფრიფანა და განუვითარებელია, რის გამოც ფრენის უნარი არ აქვს. ზედა ფრთებზე ახასიათებს ღრმა გასწვრივი ღარები. მატლი სიგრძით 3 მმ-მდეა. მისი სხეული რკალივითაა მოღუნული და მონაცრისფრო-თეთრი ფერისაა, თავი ყავისფერია. არ აქვს ფეხები. ზამთარს ატარებს თავისი განვითარების ყველა ფაზაში. დებს 40-დან 300-მდე კვერცხს, ძირითადად სასოფლო-სამეურნეო კულტურათა მარცვლებში, დედალი ხოჭოს მიერ ამოღრღნილ ხვრელებში. ემბრიონული განვითარება 10–12 დღეს გრძელდება. ერთი თაობის განვითარებას ცხვირგრძელა 28–30 დღეს ანდომებს. დიაპაუზაში გადადის 3°C–ზე, 12%-იანი ტენიანობის შემთხვევაში გამრავლება ბრკოლდება, იღუპება −15°C-ზე. წელიწადში დაახლოებით 5 თაობას იძლევა.

ცხვირგრძელას მატლები იკვებებიან მაკარონით, ფქვილით, სიმინდის, ქერის, ჭვავის, ფეტვის, წიწიბურას, ბრინჯის და სხვა მარცვლებით. მათი განვითარება და კვება მიმდინარეობს მარცვალში, რის შედეგადაც მარცვლისგან მხოლოდ კანი რჩება. გარდა ამისა, მავნებლის მიერ დაზიანებულ მარცვლებზე ადვილად სახლდებიან სხვადასხვა ტკიპები, რაც იწვევს მარცვლის ჩახურებას და მასში გუდაფშუტის სპორების გავრცელებას.

ებრძვიან სხვადასხვა მეთოდით: მარცვლებს აშრობენ მზეზე, ათბობენ 50–55°C ტემპერატურაზე, აციებენ −15°C-მდე, შენახვამდე მარცვლებს ამუშავებენ ქიმიურად.

## სქოლიო 
კატეგორია:ცხვირგრძელასებრნი
კატეგორია:სასოფლო-სამეურნეო მავნებლები
კატეგორია:მავნებელი მწერები
ანასტასია შპილევაია

**ანასტასია შპილევაია** (დ. 26 ივნისი, 1999) — რუსი მოციგურავე. ყოფილ მეწყვილე გრიგორი სმირნოვთან 2016 წელს გახდა ზამთრის ახალგაზრდული ოლიმპიადის გამარჯვებული ყინულზე ცეკვაში. მასთან ერთად არის 2019 წლის ბავარიის ღია პირველობის ჩემპიონი. მასთან ერთად 2017 წელს გახდა რუსეთის ჩემპიონი იუნიორთა შორის.

## რესურსები ინტერნეტში
* isuresults.com

კატეგორია:რუსი მოციგურავეები
კატეგორია:რუსი ყინულზე მოცეკვავეები
კატეგორია:ცოცხალი ადამიანები
მიხეილ მიშუსტინი

**მიხეილ მიშუსტინი** (; დ. 3 მარტი, 1966) — რუსი პოლიტიკოსი და ეკონომისტი. არის რუსეთის პრემიერ-მინისტრი 2020 წლის 16 იანვრიდან. მანამდე 2010-2020 წლებში ეკავა ფედერალური საგადასახადო სამსახურის უფროსის თანამდებობა.

პრეზიდენტმა ვლადიმერ პუტინმა დიმიტრი მედვედევისა და რუსეთის მთავრობის გადადგომის შემდეგ თანამდებობაზე მიშუსტინი წარადგინა. 2020 წლის 16 იანვარს დამტკიცებული იქნა თანამდებობაზე. მისი მოადგილე, ანდრეი ბელოუსოვი ასრულებდა პრემიერის მოვალეობას 2020 წლის აპრილიდან მაისამდე, მას შემდეგ რაც მიშუსტინს დაუდასტურდა კორონავირუსი.

## პრემიერად არჩევა
2020 წლის 16 იანვარს რუსეთის სახელმწიფო დუმამ კენჭი უყარა მიხაილ მიშუსტინის პრემიერ-მინისტრად დანიშვნას. რუსეთის სახელმწიფო დუმამ მხარი დაუჭირა მიშუსტინის პრემიერ-მინისტრად არჩევას.

## რესურსები ინტერნეტში
* რუსეთის პრემიერ-მინისტრის ოფიციალური საიტი

## სქოლიო
კატეგორია:რუსეთის პრემიერ-მინისტრები
კატეგორია:რუსი ეკონომისტები
კატეგორია:ცოცხალი ადამიანები
დილმუნის ყორღანები

**დილმუნის ყორღანები** () — იუნესკოს კულტურული მემკვიდრეობის ძეგლი ბაჰრეინში. ყორღანები განეკუთვნება უმ-ალ-ნარის არქეოლოგიურ კულტურას და თარიღდება ძვ. წ. 2200-1750 წლებით. მოიცავს კუნძულის დასავლეთ ნაწილში მდებარე 21 არქეოლოგიურ ძეგლს. 2019 წელს დილმუნის ყორღანები იუნესკოს მსოფლიო მემკვიდრეობის ძეგლების სიაში შეიტანეს.

დანიელი არქეოლოგების ჯგუფმა 1950-იან წლებში დაიწყეს ბრინჯაოს ხანის არქეოლოგიური ძეგლის, კალათ-ალ-ბაჰრეინის შესწავლა. მალევე მათ აღმოაჩინეს ყორღანები და საგნები, რომლებიც თარიღდებოდა ძვ. წ. 4100-3700  წლებით. მოგვიანებით გათხრებს სხვა მეცნიერებიც შეუერთდნენ, რომლებსაც დანიელების აღმოჩენის წყალობით უკვე ჰქონდათ წარმოდგენა რეგიონის ყორღანების სტრუქტურაზე.

ყველა ყორღანი შედგებოდა ცენტრალური დასაკრძალი დარბაზისაგან, რომელიც ჩასმულია კედლებში და დაფარულია მიწაყრილით. ყორღანების ზომა განსხვავებულია, მათი უმრავლესობა 4,5-9 მეტრი დიამეტრისაა, ხოლო სიმაღლით 1-2 მეტრი. მცირე ზომის ყორღანები, როგორც წესი, მხოლოდ ერთ დარბაზს შეიცავს. დარბაზი  მართკუთხა ფორმისაა, რომელსაც ჩრდილო-აღმოსავლეთით ერთი ან ორი ნიშა აქვს. 

## სქოლიო
კატეგორია:მსოფლიო მემკვიდრეობის ძეგლები ბაჰრეინში